**Методика за оценка на предложенията**

**Критерии за оценка на предложенията и определяне на тежестта им в комплексната оценка на предложението**

Класирането на кандидатите се извършва на база **комплексна оценка** **(К)**, която се изчислява по следната формула:

**К = (30% x K1) + (65% x K2) + (5% x K3)**

Където:

К1 –финансовите условия по подпоказатели К1.1, К1.2 и К1.3 като сбор, с тегловен коефициент 30%;

К2 – търговската отстъпка в % от цената на литър гориво с ДДС, с тегловен коефициент 65%;

К3 – броя на бензиностанции в страната, собственост на оценявания участник, с тегловен коефициент 30%

**Обяснение на показателите, участващи в комплексната оценка (K):**

**К1** е оценка на предлаганите финансови условия по издаваните карти. К1 се изчислява по следната формула **К1 = К1.1+К1.2+К1.3**, където:

**К1.1** се изразява в число, равно на съотношението между най-ниската **месечна такса за обслужване на една карта**, предложена по процедурата, и предложената месечна такса от оценявания участник.

**К1.2** се изразява в число, равно на съотношението между най-ниската **първоначална такса за издаване на една карта**, предложена по процедурата, и предложената първоначална такса от оценявания участник.

**К1.3** се изразява в число, равно на съотношението между най-ниската предложена **годишна лихва за просрочени плащания,** предложена по процедурата, и предложената лихва от оценявания участник.

**К2** се изразява в число, равно на съотношението между **предложената търговска отстъпка в %** от оценявания участник и най-високата предложена отстъпка в % по процедурата.

**К3** се изразява в число, равно на съотношението между **броя бензиностанции в страната,** собственост на оценявания участник, и най-големия брой бензиностанции, собственост на участник, предложен по процедурата.

**Комплексната оценка** на офертата на всеки един участник се получава чрез сборуване на оценките, получени по всеки един от горните показатели.

Класирането на участниците се извършва по комплексните оценки на офертите в низходящ ред.